title: 2017 m. liepos 4 d. Europos Parlamento ir Tarybos sprendimas (ES) 2017/1331, kuriuo iš dalies keičiamas Sprendimas (ES) 2015/435 dėl nenumatytų atvejų rezervo lėšų mobilizavimo

text:
18.7.2017

               LT

               Europos Sąjungos oficialusis leidinys

               L 185/35

         EUROPOS PARLAMENTO IR TARYBOS SPRENDIMAS (ES) 2017/1331
   2017 m. liepos 4 d.
   kuriuo iš dalies keičiamas Sprendimas (ES) 2015/435 dėl nenumatytų atvejų rezervo lėšų mobilizavimo
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (1), ypač į jo 14 punkto antrą pastraipą;
   atsižvelgdami į Europos Komisijos pasiūlymą,
   kadangi:

               (1)

               Tarybos reglamento (ES, Euratomas) Nr. 1311/2013 (2) 13 straipsnyje nustatytas 0,03 % Sąjungos bendrųjų nacionalinių pajamų neviršijantis nenumatytų atvejų rezervas;

               (2)

               vadovaudamasi Reglamento (ES, Euratomas) Nr. 1311/2013 6 straipsniu, Komisija apskaičiavo nenumatytų atvejų rezervo 2014 m. absoliučią sumą (3);

               (3)

               Sprendimu (ES) 2015/435 (4) Europos Parlamentas ir Taryba mobilizavo nenumatytų atvejų rezervo lėšas, kad 2014 m. būtų suteikti papildomi mokėjimų asignavimai; jie turi būti kompensuoti 2018–2020 m. laikotarpiu;

               (4)

               remiantis laikotarpio vidurio mokėjimų prognoze, pateikta atlikus laikotarpio vidurio peržiūrą, numatomas spaudimas 2018–2020 metų mokėjimų asignavimų metinėms viršutinėms riboms;

               (5)

               2017 m. biudžeto projekte numatyta 9,6 mlrd. EUR mokėjimų asignavimų viršutinės ribos marža, iš kurios galima kompensuoti visą 2014 m. mobilizuotą sumą;

               (6)

               todėl Sprendimas (ES) 2015/435 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (ES) 2015/435 iš dalies keičiamas taip:

               1.

               1 straipsnis pakeičiamas taip:
               „1 straipsnis
               2014 finansinių metų Europos Sąjungos bendrajame biudžete, viršijant daugiametės finansinės programos mokėjimų viršutinę ribą, mobilizuojamas nenumatytų atvejų rezervas, kad būtų suteikta 2 818 233 715 EUR mokėjimų asignavimų suma.“

               2.

               2 straipsnis pakeičiamas taip:
               „2 straipsnis
               2 818 233 715 EUR suma kompensuojama iš 2017 metų mokėjimų viršutinės ribos maržos.“

         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Strasbūre 2017 m. liepos 4 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkas

         M. MAASIKAS

      (1)  OL C 373, 2013 12 20, p. 1.

      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      (3)  2013 m. gruodžio 20 d. Komisijos komunikatas Europos Parlamentui ir Tarybai dėl 2014 m. finansinės programos techninio patikslinimo pagal BNP pokyčius (COM(2013) 928).

      (4)  2014 m. gruodžio 17 d. Europos Parlamento ir Tarybos sprendimas (ES) 2015/435 dėl nenumatytų atvejų rezervo lėšų mobilizavimo (OL L 72, 2015 3 17, p. 4).


title: 2017 m. liepos 7 d. Tarybos sprendimas (ES, Euratomas) 2017/1244, priimtas bendru sutarimu su Komisijos Pirmininku,, kuriuo skiriamas Europos Komisijos narys

text:
11.7.2017

               LT

               Europos Sąjungos oficialusis leidinys

               L 178/12

         TARYBOS SPRENDIMAS (ES, Euratomas) 2017/1244,
   priimtas bendru sutarimu su Komisijos Pirmininku,
   2017 m. liepos 7 d.
   kuriuo skiriamas Europos Komisijos narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 246 straipsnio antrą dalį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Europos Parlamento nuomonę (1),
   kadangi:

               (1)

               2014 m. spalio 23 d. Europos Vadovų Taryba priėmė Sprendimą 2014/749/ES (2), kuriuo skiriama Europos Komisija laikotarpiui iki 2019 m. spalio 31 d.;

               (2)

               2016 m. spalio 28 d. laišku Komisijos Pirmininkas Jean-Claude JUNCKER informavo Tarybą, kad nuo 2017 m. sausio 1 d. Kristalina GEORGIEVA atsistatydino iš Komisijos pirmininko pavaduotojo ir nario pareigų;

               (3)

               remiantis Sutarties dėl Europos Sąjungos veikimo 246 straipsnio antra dalimi, į dėl atsistatydinimo atsiradusią laisvą vietą likusiam to nario kadencijos laikui turėtų būti paskirtas naujas tą pačią pilietybę turintis narys;

               (4)

               todėl turėtų būti paskirtas naujas Komisijos narys,

         PRIĖMĖ ŠĮ SPRENDIMĄ:
   1 straipsnis
   Taryba bendru sutarimu su Komisijos Pirmininku Jean-Claude JUNCKER Komisijos nariu likusiam kadencijos laikui, t. y. iki 2019 m. spalio 31 d., skiria Mariya GABRIEL.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. liepos 7 d.

            Tarybos vardu

            Pirmininkas

         M. MAASIKAS

      (1)  2017 m. liepos 4 d. nuomonė (dar nepaskelbta Oficialiajame leidinyje).

      (2)  OL L 311, 2014 10 31, p. 36.


title: 2001 m. gruodžio 13 d. Europos Parlamento ir Tarybos sprendimas dėl lankstumo priemonės sutelkimo (1999 m. gegužės 6 d. Tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo 24 dalis)

text:
Svarbus teisinis pranešimas

|

32002D0158

Oficialusis leidinys L 053 , 23/02/2002 p. 0028 - 0029

		Europos Parlamento ir tarybos Sprendimas2001 m. gruodžio 13 d.dėl lankstumo priemonės sutelkimo(1999 m. gegužės 6 d. Tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo 24 dalis)(2002/158/EB)EUROPOS PARLAMENTAS IR EUROPOS SĄJUNGOS TARYBA,atsižvelgdami į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [1], ypač į jo 24 dalį,atsižvelgdami į pasiūlymą priimti Tarybos reglamentą, siekiantį skatinti laivų ir žvejų, kurie iki 1999 m. buvo priklausomi nuo Žvejybos susitarimo su Maroku (COM(2001) 384 — 2001/0163 (CNS)) [2], pertvarkymą,atsižvelgdami į Tarybos ir Europos Parlamento delegacijos taikinimo susitikimo, kuriame taip pat dalyvavo Komisija, 2001 m. lapkričio 21 ir 22 dienomis surengto dėl Europos Sąjungos 2002 finansinių metų bendrojo biudžeto projekto antrojo svarstymo, kurį atliko Taryba, išvadas,kadangi:(1) Neatnaujindama Europos Sąjungos ir Maroko Karalystės žvejybos sutarties, Nicos Europos Vadovų Taryba pakvietė Komisiją pateikti pasiūlymus siekiant restruktūrizuoti Bendrijos laivyną, kuris plaukiojo Maroko vandenyse.(2) 2001 m. liepos 18 d. Komisijos pasiūlyta tikslinė Ispanijos ir Portugalijos laivynų pertvarkymo priemonė, įvertinta 197 milijonais eurų, numato tokias pat priemones, kaip tos, kurias finansuoja Žuvininkystės orientavimo finansinis instrumentas (FIFG), ir yra sukurta pagal jo veikiantį pavyzdį, nors jis ir siūlo konkrečius susitarimus susijusiems laivynams.(3) Šios priemonės yra finansinės perspektyvos 2 antraštinės dalies "Struktūrinės operacijos" paantraštėje "Struktūriniai fondai" ir papildo kompensacines sumas, paskirtas šiame kontekste nuo 2000 m. sausio mėnesio.(4) Priemonės, skirtos padėti regionams, turintiems bendrą sieną su šalimis kandidatėmis, yra numatomos kaip bendrijos Interreg iniciatyvos dalis, o pagal 2 antraštinę dalį "Struktūrinės operacijos" jų 2002 m. biudžetas yra 30 milijonų eurų.(5) Pagal Tarpinstitucinio susitarimo 12 dalies antrą pastraipą visoms priemonėms, kurias apima finansinės perspektyvos 2 antraštinė dalis "Struktūrinės operacijos", rezervas nenumatomas.(6) Todėl sąlygos lankstumo priemonės naudojimui, kaip nurodyta Tarpinstitucinio susitarimo 24 dalyje, yra tinkamos,NUSPRENDĖ:1 straipsnisEuropos Sąjungos 2002 finansinių metų bendrajam biudžetui lankstumo priemonė yra naudojama teikti 200 milijonų eurų sumą įsipareigotiems asignavimams.2 straipsnisIš šios sumos 170 milijonų eurų yra naudojama finansuoti tikslinę priemonę, skirtą skatinti laivų ir žvejų, kurie iki 1999 m. buvo priklausomi nuo Žvejybos susitarimo su Maroku, pertvarkymą, kuri įeina į finansinės perspektyvos antraštinę dalį "Struktūrinės operacijos", pagal Europos Sąjungos 2002 finansinių metų bendrojo biudžeto naują eilutę B2–2 0 0 N.Likę 30 milijonų eurų yra naudojami finansuoti priemonėms, skirtoms su šalimis kandidatėmis bendrą sieną turinčių regionų konkurencingumui stiprinti pagal B2–1 4 skyrių, "Bendrijos iniciatyvos" kaip Interreg programos dalis.3 straipsnisŠis sprendimas yra skelbiamas Europos Bendrijų oficialiajame leidinyje (L serijoje) tuo pačiu metu kaip ir Europos Sąjungos 2002 finansinių metų bendrasis biudžetas [3].Priimta Strasbūre, 2001 m. gruodžio 13 d.Europos Parlamento varduPirmininkėN. FontaineTarybos varduPirmininkasJ. Vande Lanotte[1] OL C 172, 1999 6 18, p. 1.[2] OL C 270 E, 2001 9 25, p. 266.[3] OL L 29, 2002 1 31.--------------------------------------------------


title: 1999 m. spalio 20 d. Tarybos sprendimas dėl Tarybos Generalinio sekretoriato skyrimo institucijos nustatymo

text:
Svarbus teisinis pranešimas

|

31999D0692

Oficialusis leidinys L 273 , 23/10/1999 p. 0012 - 0013

		Tarybos sprendimas1999 m. spalio 20 d.dėl Tarybos Generalinio sekretoriato skyrimo institucijos nustatymo(1999/692/EB, EAPB, Euratomas)EUROPOS SĄJUNGOS TARYBA,atsižvelgdama į Europos Bendrijų pareigūnų tarnybos nuostatus ir Kitų Bendrijų tarnautojų įdarbinimo sąlygas, nustatytas 1968 m. vasario 29 d. Tarybos reglamentu (EEB, Euratomas, EAPB) Nr. 259/68 [1] su paskutiniais pakeitimais, padarytais Reglamentu (EB, EAPB, Euratomas) Nr. 1238/1999 [2], ypač į tų Tarnybos nuostatų 2 straipsnį ir tų Sąlygų 6 straipsnį,kadangi:(1) pagal EB sutarties 207 straipsnio 2 dalies pirmąją pastraipą, EAPB sutarties 30 straipsnio 2 dalies pirmąją pastraipą ir Euratomo sutarties 121 straipsnio 2 dalies pirmąją pastraipą su pakeitimais, padarytais Amsterdamo sutartimi, kuri įsigaliojo 1999 m. gegužės 1 d., už Tarybos Generalinio sekretoriato veiklą yra atsakingas Generalinis Sekretorius, aukštasis atstovas bendrai užsienio ir saugumo politikai (toliau – Generalinis Sekretorius), kuriam padeda Generalinio Sekretoriaus pavaduotojas;(2) turėtų būti priimtas naujas sprendimas dėl Tarybos Generalinio sekretoriato skyrimo institucijos ir panaikinti Sprendimai 63/2/Euratomas ir 63/9/EEB [3],NUSPRENDĖ:1 straipsnisPareigūnų tarnybos nuostatų skyrimo institucijai suteikiamais įgaliojimais ir Kitų tarnautojų įdarbinimo sąlygų skyrimo institucijai suteikiamais įgaliojimais sudaryti sutartis dėl darbo Tarybos Generaliniame sekretoriate naudojasi:a) Taryba, skirdama Generalinį Sekretorių ir Generalinio Sekretoriaus pavaduotoją;b) Taryba, Generalinio Sekretoriaus pasiūlymu taikydama A kategorijos 1 lygio pareigūnams ar kitiems tarnautojams 1, 13 straipsnius, 15 straipsnio antrąją pastraipą, 16, 22, 29, 30, 31, 32, 38, 41, 49, 50, 51, 78, 87, 88, 89 ir 90 straipsnius; Generaliniam Sekretoriui leidžiama savo įgaliojimus teikti pasiūlymus perduoti Generalinio Sekretoriaus pavaduotojui;c) Generalinis Sekretorius – kitais atvejais; Generaliniam Sekretoriui leidžiama savo įgaliojimus perduoti Generalinio Sekretoriaus pavaduotojui.Generalinio sekretoriaus pavaduotojui leidžiama bet kuriuos jam Generalinio Sekretoriaus perduotus įgaliojimus taikyti Kitų tarnautojų įdarbinimo sąlygas ir Tarnybos nuostatus B, C ir D kategorijų pareigūnams, visus ar iš dalies, perduoti Administracijos generaliniam direktoriui. Toks perdavimas negali apimti jokių jam suteiktų įgaliojimų skirti bei atleisti pareigūnus ir samdyti kitus tarnautojus.2 straipsnisSprendimai 63/9/EEB ir 63/2/Euratomas panaikinami.3 straipsnisŠis sprendimas įsigalioja nuo jo priėmimo dienos.4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1999 m. spalio 20 d.Tarybos varduPirmininkasT. Halonen[1] OL L 56, 1968 3 4, p. 1.[2] OL L 150, 1999 6 17, p. 1.[3] 1962 m. gegužės 14 d. Tarybos sprendimai dėl Tarybų sekretoriatų skyrimo institucijos nustatymo (OL 5, 1963 1 16, p. 33 ir p. 34).--------------------------------------------------


title: 2010 m. lapkričio 8 d. Tarybos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolo dėl Europos Sąjungos ir Ukrainos pagrindų susitarimo, kuriuo nustatomi Ukrainos dalyvavimo Sąjungos programose bendrieji principai, pasirašymo Sąjungos vardu ir laikino taikymo

text:
21.1.2011

               LT

               Europos Sąjungos oficialusis leidinys

               L 18/2

         TARYBOS SPRENDIMAS
   2010 m. lapkričio 8 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolo dėl Europos Sąjungos ir Ukrainos pagrindų susitarimo, kuriuo nustatomi Ukrainos dalyvavimo Sąjungos programose bendrieji principai, pasirašymo Sąjungos vardu ir laikino taikymo
   (2011/34/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114, 168, 169 ir 172 straipsnius, 173 straipsnio 3 dalį, 188 ir 192 straipsnius kartu su 218 straipsnio 5 dalimi bei 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją vesti derybas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (1), protokolo dėl pagrindų susitarimo, kuriuo nustatomi Ukrainos dalyvavimo Sąjungos programose bendrieji principai (toliau – Protokolas).

               (2)

               Komisija patenkinta derybų rezultatais.

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė.

               (4)

               Protokolas turėtų būti pasirašytas Sąjungos vardu su sąlyga, kad jis bus sudarytas vėliau.

               (5)

               Protokolas turėtų būti laikinai taikomas pagal jo 10 straipsnį iki tol, kol bus baigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolo dėl Europos Sąjungos ir Ukrainos pagrindų susitarimo, kuriuo nustatomi Ukrainos dalyvavimo Sąjungos programose bendrieji principai (toliau – Protokolas), pasirašymas su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą su sąlyga, kad jis bus sudarytas.
   3 straipsnis
   Protokolas taikomas laikinai nuo jo pasirašymo dienos iki tol, kol bus baigtos jo sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. lapkričio 8 d.

            Tarybos vardu

            Pirmininkas

         M. WATHELET

      (1)  OL L 49, 1998 2 19, p. 3.

      Europos Bendrijų bei jų valstybių narių ir Ukrainos partnerystės ir bendradarbiavimo susitarimo
      PROTOKOLAS
      dėl Europos Sąjungos ir Ukrainos pagrindų susitarimo, kuriuo nustatomi Ukrainos dalyvavimo Sąjungos programose bendrieji principai
      EUROPOS SĄJUNGA, toliau – Sąjunga,
      ir
      UKRAINA,
      toliau kartu – Šalys,
      kadangi:

                  (1)

                  Ukraina sudarė Partnerystės ir bendradarbiavimo susitarimą, nustatantį Europos Bendrijų bei jų valstybių narių ir Ukrainos partnerystę (1) (toliau – Susitarimas), kuris įsigaliojo 1998 m. kovo 1 d.

                  (2)

                  2004 m. birželio 17 ir 18 d. Briuselyje įvykusi Europos Vadovų Taryba palankiai įvertino Komisijos pasiūlymus dėl Europos kaimynystės politikos (EKP) ir patvirtino 2004 m. birželio 14 d. Tarybos išvadas.

                  (3)

                  Taryba vėliau ne kartą priėmė tai politikai palankias išvadas.

                  (4)

                  2007 m. kovo 5 d. Taryba pareiškė paramą bendram ir visuotiniam požiūriui, pateiktam 2006 m. gruodžio 4 d. Komisijos komunikate, dėl EKP šalių partnerių galimybių dalyvauti Bendrijos agentūrų veikloje ir Bendrijos programose atsižvelgiant į jų nuopelnus ir kai tai leidžia teisiniai pagrindai.

                  (5)

                  Ukraina pareiškė norą dalyvauti keliose Sąjungos programose.

                  (6)

                  Konkrečios Ukrainos dalyvavimo kiekvienoje konkrečioje programoje sąlygos, visų pirma finansinis įnašas ir ataskaitų teikimo bei įvertinimo procedūros, turėtų būti nustatytos Komisijos ir Ukrainos kompetentingų institucijų susitarimo memorandume,

            SUSITARĖ:
      1 straipsnis
      Ukrainai leidžiama dalyvauti visose dabartinėse ir būsimose Sąjungos programose, atvirose Ukrainai pagal atitinkamas tų programų priėmimo nuostatas.
      2 straipsnis
      Ukraina finansiškai prisideda prie Sąjungos bendrojo biudžeto pagal konkrečias programas, kuriose Ukraina dalyvauja.
      3 straipsnis
      Svarstant su Ukraina susijusius klausimus Ukrainos atstovams leidžiama stebėtojų teisėmis dalyvauti vadybos komitetuose, atsakinguose už programų, prie kurių Ukraina prisideda finansiškai, stebėseną.
      4 straipsnis
      Dalyvių iš Ukrainos pateiktiems projektams ir iniciatyvoms, kiek tai įmanoma, taikomos tokios pačios atitinkamoms programoms numatytos sąlygos, taisyklės ir procedūros, kaip ir valstybėms narėms.
      5 straipsnis
      Konkrečios Ukrainos dalyvavimo kiekvienoje konkrečioje programoje sąlygos, visų pirma mokėtinas finansinis įnašas ir ataskaitų teikimo bei įvertinimo procedūros, nustatomos Komisijos ir Ukrainos kompetentingų institucijų susitarimo memorandume remiantis atitinkamose programose nustatytais kriterijais.
      Jei Ukraina kreipsis dėl Sąjungos išorės paramos dalyvauti konkrečioje Sąjungos programoje pagal 2006 m. spalio 24 d. Europos Parlamento ir Tarybos reglamento (EB) Nr. 1638/2006, išdėstančio bendrąsias nuostatas, kurios nustato Europos kaimynystės ir partnerystės priemonę (2), 3 straipsnį arba pagal kitą panašų reglamentą, kuriuo numatoma Sąjungos išorės parama Ukrainai ir kuris gali būti priimtas ateityje, sąlygos, reglamentuojančios Ukrainos naudojimąsi Sąjungos išorės parama, nustatomos finansavimo susitarime, ypač atsižvelgiant į Reglamento (EB) Nr. 1638/2006 20 straipsnį.
      6 straipsnis
      Remiantis 2002 m. birželio 25 d. Tarybos reglamentu (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), kiekviename pagal 5 straipsnį sudarytame susitarimo memorandume nustatoma, kad finansinę kontrolę, auditą ar kitus patikrinimus, įskaitant administracinius tyrimus, vykdys Komisija, Europos kovos su sukčiavimu tarnyba bei Audito Rūmai arba kad tokia kontrolė, auditas ir patikrinimai bus vykdomi jiems vadovaujant.
      Parengiamos išsamios nuostatos dėl finansinės kontrolės ir audito, administracinių priemonių, sankcijų ir išieškojimo, pagal kurias Komisijai, Europos kovos su sukčiavimu tarnybai ir Audito Rūmams būtų suteikti įgaliojimai, atitinkantys jų įgaliojimus Sąjungoje įsisteigusių paramos gavėjų ar rangovų atžvilgiu.
      7 straipsnis
      Šis Protokolas taikomas Susitarimo galiojimo laikotarpiu.
      Šį Protokolą Šalys pasirašo ir patvirtina taikydamos savo atitinkamas procedūras.
      Bet kuri Šalis gali denonsuoti šį Protokolą apie tai raštu pranešusi kitai Šaliai. Šis Protokolas baigia galioti praėjus šešiems mėnesiams nuo tokio pranešimo dienos.
      Šio Protokolo galiojimo nutraukimas bet kuriai iš Šalių jį denonsavus neturi jokios įtakos patikrinimams ir kontrolei, kurie atitinkamais atvejais atliekami pagal 5 ir 6 straipsniuose nustatytas nuostatas.
      8 straipsnis
      Ne vėliau kaip per trejus metus nuo šio Protokolo įsigaliojimo ir vėliau kas trejus metus abi Šalys, atsižvelgdamos į Ukrainos dalyvavimo Sąjungos programose rezultatus, gali peržiūrėti šio Protokolo įgyvendinimą.
      9 straipsnis
      Šis Protokolas taikomas teritorijoms, kuriose taikoma Sutartis dėl Europos Sąjungos veikimo toje Sutartyje nustatytomis sąlygomis ir Ukrainos teritorijai.
      10 straipsnis
      Šis Protokolas įsigalioja pirmą kito mėnesio, einančio po dienos, kai Šalys diplomatiniais kanalais praneša viena kitai apie Protokolui įsigalioti būtinų jų procedūrų užbaigimą, dieną.
      Kol jis įsigalios, Šalys susitaria laikinai taikyti šį Protokolą nuo jo pasirašymo dienos su sąlyga, kad jis bus sudarytas vėliau.
      11 straipsnis
      Šis Protokolas yra neatskiriama Susitarimo dalis.
      12 straipsnis
      Šis Protokolas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir ukrainiečių kalbomis, kiekvienas tekstas yra vienodai autentiškas.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  OL L 49, 1998 2 19, p. 3.

         (2)  ES OL L 310, 2006 11 9, p. 1.

         (3)  EB OL L 248, 2002 9 16, p. 1.


title: 2012/594/ES: 2012 m. gegužės 10 d. Europos Parlamento sprendimas dėl Eurojusto 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Eurojusto 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/267

         EUROPOS PARLAMENTO SPRENDIMAS
   2012 m. gegužės 10 d.
   dėl Eurojusto 2010 finansinių metų biudžeto įvykdymo patvirtinimo
   (2012/594/ES)
   EUROPOS PARLAMENTAS,

               —

               atsižvelgdamas į Eurojusto 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2010 finansinių metų metinių finansinių ataskaitų su Eurojusto atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0128/2012),

               1.

               patvirtina Eurojusto administracijos direktoriui, kad Eurojusto 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 140.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Eurojusto 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Eurojusto 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Eurojusto 2010 finansinių metų metinių finansinių ataskaitų su Eurojusto atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0128/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Eurojusto 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

                  B.

                  kadangi Parlamentas 2011 m. gegužės 10 d. priėmė sprendimą dėl patvirtinimo Eurojusto administracijos direktoriui, kad Eurojusto 2009 finansinių metų biudžetas įvykdytas (5), ir prie biudžeto įvykdymo patvirtinimo pridėtoje savo rezoliucijoje Parlamentas, be kita ko:

                              —

                              ragino Agentūrą informuoti biudžeto įvykdymą tvirtinančią instituciją apie tai, kokių veiksmų imtasi siekiant išvengti asignavimų perkėlimo į kitą laikotarpį,

                              —

                              pareiškė esąs susirūpinęs dėl to, kad Audito Rūmai vėl nustatė įdarbinimo procedūrų planavimo ir vykdymo trūkumų; ypač atkreipė dėmesį į vis dar per didelį laisvų darbo vietų procentą (24 %), nors jis ir sumažėjo lyginant su 2008 m. (26 %) ir 2007 m. (33 %),

                              —

                              paragino Agentūrą nedelsiant imtis veiksmų siekiant pagerinti įdarbinimo procedūrą, sumažinti laikinųjų darbuotojų skaičių, pertvarkyti Žmogiškųjų išteklių skyrių, parengti žmogiškųjų išteklių valdymo planą, sustiprinti Žmogiškųjų išteklių skyriaus veiklos kontrolę ir persvarstyti išimčių registro turinį;

                  C.

                  kadangi Agentūros 2010 finansinių metų biudžetas buvo 32 300 000 EUR, t. y. 14,5 % didesnis nei 2009 finansiniais metais,

                  D.

                  kadangi Sąjungos įnašas į Agentūros biudžetą 2010 m. buvo 30 163 220 EUR, palyginti su 24 799 400 EUR 2009 m. (6), ir tai rodo, kad jis padidėjo 21,62 %;

         Biudžeto ir finansų valdymas

                  1.

                  atsižvelgdamas į metinę veiklos ataskaitą pažymi, kad 2010 m. Agentūra įvykdė 97,8 % veiklos biudžeto įsipareigojimų asignavimų; visų pirma pažymi, kad palyginti su 2009 m. įvykdytas biudžetas padidėjo:

                              —

                              pagal 1 antraštinę dalį (Personalo išlaidos) – 18,6 %,

                              —

                              pagal 2 antraštinę dalį (Administravimas) – 6 %,

                              —

                              pagal 3 antraštinę dalį (Veiklos išlaidos) – 34 %;

                  2.

                  patvirtina, kad Komisija skyrė Agentūrai 2 159 000 EUR dalyvauti baudžiamosios teisenos programose (jungtinės tyrimų grupės), ir 2010 m. Agentūra gavo 95 % šios sumos;

         Asignavimų pervedimai ir perkėlimas į kitą laikotarpį

                  3.

                  atsižvelgdamas į metinę veiklos ataskaitą nustato, kad 2010 m. biudžete atlikti šeši perkėlimai;

                  4.

                  atsižvelgdamas į metinę veiklos ataskaitą nustato, kad automatiškai į kitą laikotarpį perkeliamų įsipareigojimų asignavimų (neįskaitant dotacijų) padaugėjo nuo 16 % 2009 m. iki 20 % 2010 m., 2010 m. iš viso perkelta 6 100 000 EUR;

                  5.

                  ragina Agentūrą informuoti biudžeto įvykdymą tvirtinančią instituciją, kokių veiksmų imtasi siekiant išvengti asignavimų perkėlimo į kitą laikotarpį; yra itin susirūpinęs dėl pernelyg didelių perkėlimų į kitą laikotarpį III antraštinėje dalyje, kurie sudarė 38 % viso III antraštinės dalies biudžeto, ir pabrėžia, kad Audito Rūmai kelerius metus pabrėžė šį trūkumą;

                  6.

                  apgailestauja, kad didelė dalis veiklos išlaidų perkelta į 2011 m.; atkreipia dėmesį į Agentūros atsakymą, kad šią padėtį labiausiai nulėmė organizacinės struktūros persvarstymo projektas, nauja kompiuterinė infrastruktūra ir su duomenų tvarkymu susijusios išlaidos; palankiai vertina priemones, kurių Agentūra ketina imtis 2012 m., ypač tai, kad bus rengiami specialūs kiekvieno skyriaus viešųjų pirkimų planai; ragina Agentūrą nebedelsti ir įgyvendinti šias priemones; teigiamai vertina patikinimą, kad prasidėjus metams bus kuo anksčiau išduoti būtini viešųjų pirkimų leidimai ir prisiimti susiję įsipareigojimai, ir ragina Agentūrą laikytis šio patikinimo;

         Viešųjų pirkimų procedūros

                  7.

                  atsižvelgdamas į metinę veiklos ataskaitą patvirtina, kad 2010 m. užbaigtos devynios atviros procedūros, septynios derybų procedūros, trys tarpinstitucinės procedūros ir viena jungtinė procedūra su tarptautine organizacija ir sudarytos 29 naujos sutartys;

                  8.

                  patvirtina Audito Rūmų pastebėjimus, kad vienu atveju vertinimo komitetas nepritaikė konkurso specifikacijose nurodytų vertinimo koeficientų; todėl ragina Agentūrą užkirsti kelią kitoms panašioms klaidoms ir užtikrinti, kad vykdant konkursą būtų laikomasi procedūros kokybės standartų;

         Išimčių registras

                  9.

                  atsižvelgdamas į metinę veiklos ataskaitą nustato, kad 2010 m. į išimčių registrą įtraukti šeši nauji sprendimai dėl išimčių; keturi iš jų yra susiję su biudžeto, finansų ir viešųjų pirkimų klausimais, o du susiję su žmogiškaisiais ištekliais;

                  10.

                  visų pirma pažymi, kad biudžeto, finansų ir viešųjų pirkimų klausimais keturios išimtys susijusios su:

                              —

                              teisės atlikti pervedimus pagal Eurojusto finansinio reglamento 23 straipsnio 1 dalį suteikimu,

                              —

                              Eurojusto finansinio reglamento 75 straipsniu ir Eurojusto dotacijos skyrimu – Europos teisminiu tinklu – ir kad išimties galiojimo laikotarpis baigėsi 2010 m. gruodžio 31 d.,

                              —

                              sutarties, kuri turėjo pasibaigti, termino pratęsimu ir kad klausimas išspręstas 2010 m. gruodžio 27 d. pasirašius naują sutartį po įvykusio konkurso,

                              —

                              2008 m. sprendimu dėl dotacijos skyrimo paskirtos sumos padidėjimu (2008 m.);

                        ragina Agentūrą informuoti biudžeto įvykdymą tvirtinančią instituciją apie padėtį dėl dviejų išimčių, kurios vis dar buvo taikomos 2010 m. pabaigoje;

                  11.

                  pažymi, kad dvi išimtys žmogiškųjų išteklių srityje susijusios su:

                              —

                              personalo nario paskyrimo pratęsimu, jam laikinai einant skyriaus vadovo pareigas,

                              —

                              laikinu personalo nario perkėlimu tarnybos interesais pagal Tarnybos nuostatų 7 straipsnį,

                        atsižvelgia į Agentūros pareiškimą, kad abu klausimai buvo išspręsti 2010 m. spalio 15 d.;

         Žmogiškieji ištekliai

                  12.

                  pareiškia esąs susirūpinęs dėl to, kad Audito Rūmai ir vėl nustatė įdarbinimo procedūrų vykdymo trūkumų; ypač atkreipia dėmesį į vis dar didelį laisvų darbo vietų procentą (13 %), nors jis ir sumažėjo, palyginti su 2009 m. (24 %), 2008 m. (26 %) ir 2007 m. (33 %); atitinkamai ragina Agentūrą parengti išsamų įdarbinimo planą siekiant pastebimai sumažinti laisvų darbo vietų skaičių ir apie tai informuoti biudžeto įvykdymo patvirtinimo instituciją;

                  13.

                  patvirtina Audito Rūmų pastebėjimus, kad nors negali būti įdarbinama pagal rezervo sąrašus, kurių galiojimo laikas pasibaigęs, 2010 m. vienas pareigūnas buvo įdarbintas pagal rezervo sąrašą, kurio galiojimo terminas baigėsi 2009 m. sausio mėn. ir kurio galiojimo termino pratęsimui nebuvo pritarta; ragina Agentūrą užtikrinti, kad visi su įdarbinimu susiję sprendimai būtų tinkamai dokumentuojami, siekiant išvengti, kad to nenutiktų ateityje;

                  14.

                  apgailestauja dėl to ir ragina Agentūrą atidžiai stebėti visų rezervo sąrašų, kuriais remiantis įdarbinami pareigūnai, galiojimą siekiant ateityje išvengti panašių klaidų; teigiamai vertina Agentūros atsakymą, kuriame pažymima, kad pareigūnai bus įdarbinami pagal rezervo sąrašą tik įvertinus, ar konkretus paskyrimas tinkamas;

                  15.

                  ragina Agentūrą nutraukti tokią praktiką ir laikytis įdarbinimo taisyklių;

                  16.

                  apgailestauja, kad vertinimo komitetui nepavyko pritaikyti konkurso specifikacijose nurodytų vertinimo koeficientų; palankiai vertina Agentūros pateiktą informaciją apie tai, kad imtasi priemonių, įskaitant visų dokumentų, susijusių su materialiniu ir komerciniu kiekvieno viešojo pirkimo įvertinimu prieš skiriant bet kokią sutartį, pateikimą administracijos direktoriui; teigiamai vertina Agentūros įsipareigojimą vykdyti teisingas, skaidrias ir kruopščias viešųjų pirkimų procedūras siekiant skatinti organizacijos finansinį patikimumą ir ragina Agentūrą imtis priemonių, kad būtų visapusiškai užtikrintas šio įsipareigojimo vykdymas;

         Veikla

         Organizacinės struktūros peržiūra

                  17.

                  atsižvelgdamas į metinę veiklos ataskaitą pažymi, kad organizacinės struktūros peržiūra, pradėta 2009 m., buvo tęsiama 2010 m. ir kad buvo parengtas pasiūlymas dėl daugiamečio 2012–2014 m. personalo politikos plano ir 2011 ir 2012 m. personalo planų projektai; taip pat pažymi, kad iki 2010 m. pabaigos konsultavimo bendrovė pateikė išsamų įgyvendinimo etapo planą ir Agentūros kolegija jį galiausiai aptarė ir jam pritarė;

         Finansinė atskaitomybė ir analizė

                  18.

                  atsižvelgia į Agentūros metinėje veiklos ataskaitoje pateiktą pareiškimą, kad jos Biudžeto, finansų ir viešųjų pirkimų skyrius nustatė pažangesnį finansinės atskaitomybės ir analizės vykdymo skyriaus mastu būdą; supranta, kad dabar skyriaus vadovai gauna visą informaciją dėl išlaidų ir įsipareigojimų pagal biudžeto eilutes ir kad informacija teikiama kas mėnesį ir ketvirtį, darant palyginimus su einamųjų ir ankstesnių metų biudžetu, pamėnesiui ir teikiami suvestiniai duomenys;

                  19.

                  mano, kad tikslus šio metodo taikymas turėtų užtikrinti geresnį biudžeto ir finansų valdymą; ragina Agentūrą informuoti biudžeto įvykdymą tvirtinančią instituciją apie konkrečius šio metodo taikymo rezultatus;

         Administracijos direktoriaus atsakomybė

                  20.

                  primena, kad Agentūros administracijos direktorius yra atskaitingas biudžeto įvykdymą tvirtinančiai institucijai už biudžeto įplaukas ir išlaidas ir yra atsakingas už tai, kad būtų nustatyta organizacinė struktūra, įdiegtos vidaus valdymo bei kontrolės sistemos ir procedūros, susijusios su galutinių finansinių ataskaitų, kuriose nėra reikšmingų netikslumų, parengimu, ir užtikrintas šiose ataskaitose atspindimų operacijų teisėtumas ir tvarkingumas;

                  21.

                  vis dėlto patvirtina Audito Rūmų pastebėjimus, kad administracijos direktorius nėra de facto atsakingas už daugumą kasdienio valdymo sprendimų, kuriuos priima Agentūros kolegija pagal taikomas ją įsteigiančio Sprendimo 2002/187/TVR nuostatas; ragina Agentūrą kuo skubiau išnagrinėti ir persvarstyti klausimą dėl šio neatitikimo; pažymi, kad užsitęsus šiai dviprasmiškai padėčiai minėtasis struktūrinis trūkumas turėtų būti sprendžiamas remiantis būsimuoju nauju Agentūros reglamentu;

                  22.

                  remdamasis Agentūros pareiškimu, pažymi, kad Kolegija neturi jokių priemonių atitinkamiems administracijos direktoriaus ir Kolegijos vaidmenims ir atsakomybei patikslinti siekiant išspręsti atskaitomybės sutapimo klausimą, tačiau pažymi, kad taikomos priemonės siekiant užtikrinti, kad administracijos direktorius galėtų veikti vykdydamas savo įpareigojimus;

         Metinė darbo programa (MDP)

                  23.

                  pabrėžia, kaip svarbu sieti Agentūros rodiklius su tikslais, biudžetu ir metine darbo programa, kad suinteresuotosioms šalims būtų sudaryta galimybė vertinti Agentūros veiklą; todėl primygtinai ragina Agentūrą pranešti biudžeto įvykdymą tvirtinančiai institucijai apie pagrindinius Agentūros nustatytus rodiklius ir jų sąsajas su jos tikslais, biudžetu ir metine darbo programa;

                  24.

                  mano, kad Agentūros vidiniai procesai, kuriais padedama kurti jų MDP, daro didelę įtaką informacijos, kurią Agentūra pateikia savo suinteresuotiesiems subjektams ir biudžeto įvykdymą tvirtinančiai institucijai, patikimumui; todėl primygtinai ragina Agentūrą užtikrinti planų, atitinkamų procedūrų ir gairių nuoseklumą, taip pat pateikti pakankamą MDP reikalingą dokumentaciją, kad būtų informuojama apie visą vykdytą veiklą ir apie kiekvienos rūšies veiklai planuojamus išteklius;

                  25.

                  yra susirūpinęs, kad steigimo Sprendime 2002/187/TVR neaptartas atsakomybės už metinės darbo programos parengimą ir priėmimą klausimas; mano, kad dėl to gali atsirasti painiavos ir trūkti atsakomybės už MDP parengimą ir priėmimą; taigi ragina Agentūrą greitai pašalinti šį trūkumą ir informuoti biudžeto įvykdymą tvirtinančią instituciją apie veiksmus, kurių ji ėmėsi;

                  26.

                  ragina Agentūrą nedelsiant imtis veiksmų siekiant užtikrinti, kad nebūtų abejojama jos biudžeto vykdymo teisiniu pagrindu ir kad metinė darbo programa būtų išsami ir joje būtų pateikta visa reikalinga informacija (t. y. informacija apie visas Agentūros vykdomos veiklos rūšis ir planuojamus išteklius pagal veiklą);

                  27.

                  taip pat ragina Agentūrą nustatyti daugiametį IT strateginį planą operatyvinei ir paramos veiklai;

         Vidaus auditas

                  28.

                  patvirtina, kad vis dar neįgyvendinta 12 „labai svarbių“ Vidaus audito tarnybos (VAT) rekomendacijų, įskaitant dvi, kurias Agentūra pranešė įgyvendinusi, ir ragina VAT paaiškinti, kokia yra dabartinė padėtis dėl rekomendacijų įgyvendinimo;

                  29.

                  pažymi, kad aštuonių „labai svarbių“ rekomendacijų įgyvendinimas atidėtas vėlesniam laikui, nei Agentūros nustatytas terminas jos pirminiame veiksmų plane; pažymi, kad šešiais atvejais vėluojama daugiau negu 12 mėnesių ir tai susiję su:

                              —

                              išimčių registro turinio ir jo taisomųjų veiksmų persvarstymu,

                              —

                              žmogiškųjų išteklių valdymo plano parengimu,

                              —

                              veiklos žmogiškųjų išteklių srityje stebėsenos stiprinimu,

                              —

                              laikinųjų darbuotojų skaičiaus mažinimu,

                              —

                              Žmogiškųjų išteklių skyriaus struktūros persvarstymu,

                              —

                              integruotos žmogiškųjų išteklių IT priemonės taikymu;

                  30.

                  ragina Agentūrą nedelsiant tinkamai išnagrinėti VAT pateiktas rekomendacijas ir informuoti biudžeto įvykdymą tvirtinančią instituciją apie veiksmus, kurių imtasi šiuo požiūriu;

                  31.

                  atkreipia dėmesį į savo rekomendacijas dėl ankstesnių biudžeto įvykdymo ataskaitų, kaip nurodyta šios rezoliucijos priede;

                  32.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (7) rezoliucijoje dėl ES agentūrų veiklos, finansų valdymo ir kontrolės.

         (1)  OL C 366, 2011 12 15, p. 140.

         (2)  OL L 248, 2002 9 16, p. 1.

         (3)  OL L 63, 2002 3 6, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 215.

         (6)  OL L 64, 2010 3 12, p. 1052.

         (7)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PASTARŲJŲ METŲ EUROPOS PARLAMENTO REKOMENDACIJOS

                  Eurojustas

                  2006 m.

                  2007 m.

                  2008 m.

                  2009 m.

                  Veikla

                  Nepateikta

                  Eurojusto veiklos rezultatus sunku vertinti dėl to, kad stinga rodiklių, yra naudotojų pasitenkinimo kiekybinio vertinimo trūkumų ir nėra derinami biudžetas ir darbo programa.

                  Ragina Agentūrą pateikti biudžeto įvykdymą tvirtinančiai institucijai informaciją apie pagrindinius veiklos rodiklius ir jų sąsajas su Agentūros tikslais, biudžetu ir darbo programa.

                  Asignavimų perkėlimas į kitą laikotarpį

                  Tiksliai nesilaikoma metinio periodiškumo ir specifikacijų principų: iš biudžeto valdymo informacijos matyti, kad atlikta daug asignavimų perkėlimų tarp biudžeto eilučių ir daugeliu atveju pagrindžiamoji dokumentacija nebuvo pakankamai išsamiai nurodyta.

                  Tiksliai nesilaikyta metinio periodiškumo principo; daug perkėlimų į kitą laikotarpį ir programavimo bei priežiūros trūkumai (biudžetas: 18 900 000 EUR; asignavimai: 18 000 000 EUR; perkėlimai į kitą laikotarpį: 5 200 000 EUR).

                              —

                              Tiksliai nesilaikyta metinio periodiškumo principo; būta daug asignavimų, kurie buvo perkelti iš ankstesnių metų ir tada atšaukti (1 000 000 EUR, arba 25 %, į kitą laikotarpį perkeltų asignavimų).

                              —

                              Eurojustas nuolat turi daug grynųjų pinigų (2008 m. gruodžio mėn.: 4 612 878,47 EUR).

                              —

                              Audito Rūmai nepateikė pastabų dėl 2009 m. perkeltų asignavimų ir panaikintų asignavimų lygio.

                              —

                              Ragina Agentūrą informuoti biudžeto įvykdymą tvirtinančią instituciją, kokių veiksmų imtasi siekiant išvengti asignavimų perkėlimo į kitą laikotarpį – tai buvo problema, kuri kartojosi per ankstesnes biudžeto įvykdymo patvirtinimo procedūras.

                  Viešųjų pirkimų procedūros

                  Viešųjų pirkimų procedūrų trūkumai.

                  Dvejų ankstesnių metų viešųjų pirkimų procedūrų trūkumai (t. y. kad Agentūra pratęsė esamas sutartis pažeisdama taisykles).

                  Viešųjų pirkimų procedūrų trūkumai per pastaruosius trejus metus: daugelio viešųjų pirkimų atveju prieš pradedant viešųjų pirkimų procedūrą nebuvo atliekamas pradinis rinkos vertės įvertinimas; sutarčių vykdymo priežiūros ir viešųjų pirkimų planavimo trūkumai; ragina Agentūrą informuoti biudžeto įvykdymą tvirtinančią instituciją apie planuojamas šių trūkumų pašalinimo priemones.

                  Džiaugiasi, kad Agentūra nustatė priemones, kurias taikant bus galima įvertinti atitinkamų produktų ir (arba) paslaugų rinkos vertę prieš pradedant viešųjų pirkimų procedūrą; mano, kad ši iniciatyva svarbi ir ją taip pat turėtų taikyti kitos agentūros; be to, palankiai vertina Agentūros 2009 m. viešųjų pirkimų planą, kuriuo vadovaujantis Eurojusto skyriams ir tarnyboms buvo daug lengviau tvarkyti savo konkursus; mano, kad šios iniciatyvos gerina įgaliojimus suteikiančio pareigūno vadovavimą ir kontrolę.

                  Žmogiškieji ištekliai

                  Nepateikta

                              —

                              Įdarbinimo procedūrų trūkumai.

                              —

                              Sumažinti laisvų darbo vietų rodiklį nuo 34 % 2007 m. pabaigoje iki 25 % 2008 m. pabaigoje.

                              —

                              Įdarbinimo planavimo trūkumai.

                              —

                              Įdarbinimo procedūrų planavimo ir vykdymo trūkumai: 26 % darbo vietų vis dar laisvos.

                              —

                              Eurojustas nesilaikė konkretumo principo.

                              —

                              Ragina Agentūrą informuoti biudžeto įvykdymą tvirtinančią instituciją apie jos naują įdarbinimo procedūrą.

                              —

                              Audito Rūmai pažymi įdarbinimo procedūros planavimo ir vykdymo trūkumus (24 % darbo vietų lieka laisvos).

                              —

                              Ragina Agentūrą parengti išsamų įdarbinimo planą siekiant žymiai sumažinti laisvų darbo vietų skaičių ir apie tai informuoti biudžeto įvykdymo patvirtinimo instituciją.

                              —

                              Ragina Agentūrą sumažinti laikinųjų darbuotojų skaičių iki VAT rekomenduoto skaičiaus.

                              —

                              Išreiškia susirūpinimą dėl to, kad Audito Rūmai pranešė, jog tris iš šešių vidurinės grandies vadovų etatų Agentūroje buvo užėmę tas pareigas laikinai einantys darbuotojai.

                  Vidaus auditas

                  Nepateikta

                  Nepateikta

                  Ragina Agentūrą įgyvendinti 26 iš 26 rekomendacijų, kurias pateikė Vidaus audito tarnyba; ragina Agentūrą nedelsiant įgyvendinti šias rekomendacijas dėl žmogiškųjų išteklių valdymo: parengti trumpojo laikotarpio planą šiuo metu neužimtoms darbo vietoms užpildyti; pakeisti Žmogiškųjų išteklių skyriaus struktūrą; sumažinti laikinųjų darbuotojų skaičių; tobulinti įdarbinimo procedūrą; patvirtinti įgyvendinimo taisykles, reglamentuojančias karjeros raidą; užtikrinti atrankos komisijos narių nepriklausomumą; taip pat užtikrinti tinkamą viešųjų pirkimų procedūrų įgyvendinimą.

                  Ragina Agentūrą informuoti biudžeto įvykdymą tvirtinančią instituciją apie vėlavimo įgyvendinti VAT 2008 m. gruodžio 31 d. rekomendacijas priežastis ir nedelsiant imtis veiksmų dėl įdarbinimo procedūros tobulinimo, sumažinant laikinųjų darbuotojų skaičių, pertvarkant Žmogiškųjų išteklių skyrių, parengiant žmogiškųjų išteklių valdymo planą, gerinant veiklos žmogiškųjų išteklių srityje priežiūrą ir patikrinant išimčių registro turinį.


title: 2012/582/ES: 2012 m. gegužės 10 d. Europos Parlamento sprendimas dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą dalį sprendimo dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/221

         EUROPOS PARLAMENTO SPRENDIMAS
   2012 m. gegužės 10 d.
   dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo
   (2012/582/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2010 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2010 finansinių metų galutinių metinių finansinių ataskaitų kartu su agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0136/2012),

               1.

               patvirtina Europos tinklų ir informacijos apsaugos agentūros vykdomajam direktoriui, kad agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 15.

      (2)  OL L 248, 2002 9 16, p. 1.

      (3)  OL L 77, 2004 3 13, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą dalį sprendimo dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos tinklų ir informacijos apsaugos agentūros 2010 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2010 finansinių metų galutinių metinių finansinių ataskaitų kartu su agentūros atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0136/2012),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Europos tinklų ir informacijos apsaugos agentūros (toliau – Agentūra) 2010 finansinių metų metinės finansinės ataskaitos yra patikimos ir pagal jas atliktos finansinės operacijos teisėtos ir tvarkingos;

                  B.

                  kadangi 2011 m. gegužės 10 d. Parlamentas patvirtino Agentūros vykdomajam direktoriui, kad Agentūros 2009 finansinių metų biudžetas įvykdytas (5), ir savo rezoliucijoje, pridėtoje prie sprendimo dėl biudžeto įvykdymo patvirtinimo, be kita ko:

                              —

                              išreiškė susirūpinimą dėl to, kad Audito Rūmai nustatė, jog į kitus metus perkelti asignavimai sudarė 19 % viso Agentūros biudžeto,

                              —

                              paragino Agentūrą parengti išsamų fizinio turto aprašą ir užtikrinti, kad apskaitos įrašai būtų teisingi,

                              —

                              paragino Agentūrą:

                                          —

                                          užtikrinti didesnį sąmatų ir atsakingųjų asmenų veiklos skaidrumą,

                                          —

                                          stiprinti įgaliojimo viešųjų pirkimų srityje procedūras finansavimo sprendimų ir darbo programų lygmeniu,

                                          —

                                          užtikrinti, kad agentūros metinėje veiklos ataskaitoje būtų nuosekliai atskleista informacija apie išimtis,

                                          —

                                          užtikrinti, kad būtų tinkamai reaguojama į galimus nustatytus pažeidimus,

                                          —

                                          plėtoti ex post kontrolę ir apie ją pranešti;

                  C.

                  kadangi bendras Agentūros biudžetas 2010 m. sudarė 8 113 188 EUR, t. y. buvo 0,05 % mažesnis negu 2009 m. biudžetas; kadangi 2010 m. pradinis Sąjungos įnašas į Agentūros biudžetą siekė 7 288 200 EUR (6) palyginti su 7 800 000 EUR 2009 m.;

         Biudžeto ir finansų valdymas

                  1.

                  primena, kad pradinis Sąjungos įnašas Agentūrai 2010 m. siekė 7 288 200 EUR; tačiau pažymi, kad prie šios sumos pridėta 640 000 EUR, gautų grąžinus perviršį, todėl visas Sąjungos įnašas 2010 m. sudarė 7 928 200 mln. EUR;

                  2.

                  remdamasis metinėmis finansinėmis ataskaitomis patvirtina, kad pradinis Agentūros 2010 m. biudžetas sudarė 7 928 200 EUR; tačiau pažymi, kad valdyba iš dalies pakeitė biudžetą, siekdama į jį įtraukti 184 988 EUR dydžio Europos laisvosios prekybos asociacijos (ELPA) šalių įnašą;

                  3.

                  remdamasis metinėmis finansinėmis ataskaitomis patvirtina, kad įvykdyta 99,95 % asignavimų (plg. su 94,4 % 2009 m.) ir kad mokėjimai sudarė 76,46 % visų valdomų asignavimų (plg. su 75,67 % 2009 m.);

         Perkelti asignavimai

                  4.

                  remdamasis Agentūros metinėmis finansinėmis ataskaitomis pažymi, kad į 2011 m. perkelta 1 987 011 EUR įsipareigojimų, pagal sutartis prisiimtų iki 2010 m. pabaigos, tačiau dar nesumokėtų; taip pat pažymi, kad 2010 m. atšaukti ir perkelti asignavimai iš viso sudarė 89 185 EUR;

                  5.

                  reiškia susirūpinimą, jog Audito Rūmai ir vėl pranešė, kad iš Agentūros veiklos biudžeto (III antraštinė dalis) perkelta 52 % asignavimų; reiškia susirūpinimą dėl to, kad, kaip rodo ši padėtis, vėluojama įgyvendinti Agentūros veiklą, kuri finansuojama pagal III antraštinę dalį, ir tai prieštarauja biudžeto metinio periodiškumo principui; dar kartą primygtinai ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šį trūkumą;

         Viešųjų pirkimų procedūros

                  6.

                  pripažįsta, kad, siekdama pagerinti viešųjų pirkimų vidaus kontrolės rezultatus, 2011 m. Agentūra įgyvendino ex post kontrolės priemones; nežiūrint į tai, primygtinai ragina Agentūrą dar nustatyti ir veiksmingas ex ante patikrinimo priemones, skirtas išvengti su viešųjų pirkimų procedūromis susijusių trūkumų; ragina Audito Rūmus patikrinti šių priemonių veiksmingumą;

                  7.

                  yra gavęs Agentūros informaciją apie tai, kad ji patobulino skaidrumo procedūras, susijusias su sąmatomis ir asmenimis, kurie atsakingi už projektus, kad ji sustiprino savo įgaliojimus viešųjų pirkimų srityje finansavimo sprendimų ir darbo programų lygmeniu, kad ji užtikrino, jog Agentūros metinėje veiklos ataskaitoje būtų nuosekliai atskleista informacija apie išimtis ir būtų tinkamai reaguojama į galimus nustatytus pažeidimus; nepaisant to, ragina Audito Rūmus užtikrinti biudžeto įvykdymą tvirtinančiai institucijai, kad šios priemonės veiksmingos;

                  8.

                  remdamasis Agentūros metine veiklos ataskaita mato, kad sutarčių, paskirtų Agentūros 2010 m. inicijuotų viešųjų pirkimų procedūrų pagrindu, rezultatai yra šie:

                              —

                              52 sutartys, įskaitant 20 viešojo paslaugų pirkimo sutarčių ir 9 bendrąsias viešojo paslaugų pirkimo sutartis,

                              —

                              233 pirkimo užsakymai, iš kurių 79 išduoti pagal esamą bendrąją viešojo paslaugų pirkimo sutartį,

                              —

                              36 inicijuotos viešųjų pirkimų procedūros, įskaitant 13 atvirų konkursų;

         Priimančiosios valstybės narės mokesčių institucijos grąžinamoji išmoka

                  9.

                  dar kartą su nusivylimu pažymi, kad nuo praėjusiųjų metų nepadaryta jokia pažanga siekiant susigrąžinti 45 000 EUR, t. y. PVM sumą, kurią Agentūra iš anksto sumokėjo priimančiosios valstybės narės mokesčių institucijai; todėl primygtinai ragina Agentūrą informuoti biudžeto įvykdymą tvirtinančią instituciją, kai priimančioji valstybė narė grąžins šią sumą;

         Žmogiškieji ištekliai

                  10.

                  reiškia susirūpinimą, kad, kaip ir anksčiau, susiduriama su personalo atrankos procedūrų trūkumais, dėl kurių kyla pavojus procedūrų skaidrumui; pažymi, jog Audito Rūmai pranešė, kad atrankos komisijos iš anksto nenustatė nei privalomo balų skaičiaus, kurį kandidatai turi surinkti, kad būtų pakviesti į pokalbį, nei standartų, kuriuos jie turi atitikti, kad būtų įrašyti į rezervo sąrašą; todėl primygtinai ragina Agentūrą ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių imtasi; atsižvelgdamas į tai taip pat pažymi, kad priemonių, kurių Agentūra iki šiol ėmėsi siekdama išspręsti šį klausimą, nepakanka; laikosi nuomonės, kad biudžeto įvykdymą tvirtinanti institucija nebeturėtų toleruoti šių trūkumų kartojimosi;

                  11.

                  remdamasis metinėmis finansinėmis ataskaitomis atkreipia dėmesį, kad 2010 m. pabaigoje Agentūros personalą sudarė 40 laikinųjų tarnautojų ir 11 sutartininkų; taip pat pažymi, kad 2010 m. pabaigoje 4 laikinųjų tarnautojų ir 2 sutartininkų vietos buvo laisvos ir kad per 2010 m. ketvirtąjį ketvirtį baigtos 3 laikinųjų tarnautojų įdarbinimo procedūros, o 2011 m. pradžioje pradėtos sutartininkų įdarbinimo procedūros;

                  12.

                  be to, pažymi, kad, sprendžiant iš metinės veiklos ataskaitos, Agentūros žmogiškųjų išteklių skyriaus prioritetai 2010 m. buvo:

                              —

                              periodinis išteklių planavimas (personalo politikos planas),

                              —

                              personalui išsaugoti skirtos pozityvios priemonės, kurias būtų galima įvertinti,

                              —

                              paslaugų teikimas elektroninėmis priemonėmis,

                        todėl ragina Audito Rūmus patvirtinti biudžeto įvykdymą tvirtinančiai institucijai, kad šie prioritetai buvo veiksmingai įgyvendinti;

         Vidaus kontrolės sistemos

                  13.

                  patvirtina, kad Agentūra įgyvendina ir stiprina savo vidaus procedūras ir vidaus kontrolės priemones, susijusias su visomis finansinėmis grandinėmis, kaip numatyta jos 2010 m. darbo programoje;

         Vidaus auditas

                  14.

                  be to, patvirtina, kad Vidaus audito tarnyba (angl. Internal Audit Service, IAS) atliko nedidelės rizikos vertinimą, siekdama atnaujinti audito prioritetus ir IAS 2010–2012 m. audito planą; pirmiausia pažymi, kad Agentūroje padidėjusi rizika, susijusi su jos planavimu, apskaita, biudžeto vykdymu, IT plėtra ir valdymu, veiklos tęstinumu, suinteresuotųjų šalių santykiais, išorės ryšiais, taip pat poveikio vertinimu ir analize; todėl primygtinai ragina Agentūrą nedelsiant nustatyti priemones, reikalingas su minėtais klausimais susijusiai rizikai sumažinti;

                  15.

                  pažymi, kad 2010 m. IAS atliko planavimo, įskaitant suinteresuotąsias šalis ir operacijų tikslus, auditą, siekdama įvertinti vidaus kontrolės sistemos adekvatumą ir veiksmingumą suinteresuotųjų šalių indėlio ir reikmių požiūriais, taip pat išteklių paskirstymo veiksmingumą atsižvelgiant į operatyvinės veiklos prioritetus, ir pateikti pagrįstą patikinimą šiais klausimais;

                  16.

                  remdamasis Agentūros pateikta informacija, patvirtina, kad IAS pateikė 10 rekomendacijų, iš kurių trys vertintinos kaip labai svarbios, o septynios – kaip svarbios; pažymi, kad šios labai svarbios rekomendacijos susijusios su:

                              —

                              akcininkų lūkesčių plano parengimu,

                              —

                              suinteresuotųjų šalių dalyvavimu planuojant projektus,

                              —

                              geresniu suinteresuotųjų šalių santykių valdymu taikant tinkamą IT priemonę;

                  17.

                  todėl primygtinai ragina Agentūrą ir toliau:

                              —

                              įtraukti suinteresuotąsias šalis rengiantis ruošti jos preliminarią darbo programą ir ją ruošiant,

                              —

                              rengti daugiametę programą, kurioje būtų nustatytos pagrindinės interesų sritys ir prioritetai,

                              —

                              labiau atsižvelgti į grįžtamąją informaciją, gaunamą iš suinteresuotųjų šalių;

                        be to, ragina Agentūrą informuoti biudžeto įvykdymą tvirtinančią instituciją apie priemones, kurių imtasi šiuo klausimu;

                  18.

                  pažymi, jog pranešama, kad Agentūra įgyvendino keturias labai svarbias rekomendacijas, susijusias su 2009 m. viešųjų pirkimų auditu, ir kad IAS šiuo metu atlieka jų įgyvendinimo patikrinimą;

                  19.

                  atkreipia dėmesį į savo rekomendacijas, pateiktas ankstesniuose pranešimuose dėl biudžeto įvykdymo patvirtinimo, kaip nurodyta šios rezoliucijos priede;

                  20.

                  kai tai susiję su kitomis prie sprendimo dėl biudžeto įvykdymo patvirtinimo pridėtomis horizontaliojo pobūdžio pastabomis, pateikia nuorodą į savo 2012 m. gegužės 10 d. (7) rezoliuciją dėl agentūrų veiklos rezultatų, finansų valdymo ir kontrolės.

         (1)  OL C 366, 2011 12 15, p. 15.

         (2)  OL L 248, 2002 9 16, p. 1.

         (3)  OL L 77, 2004 3 13, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 186.

         (6)  OL L 64, 2010 3 12, p. 759.

         (7)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PASTARŲJŲ KELERIŲ METŲ EUROPOS PARLAMENTO REKOMENDACIJOS

                  Europos tinklų ir informacijos apsaugos agentūra

                  2006 m.

                  2007 m.

                  2008 m.

                  2009 m.

                  Veikla

                  Netaikoma

                  Netaikoma

                              —

                              Ragina Agentūrą parengti diachroninę šiais ir ankstesniais metais įvykdytų operacijų analizę.

                  Netaikoma

                  Biudžeto ir finansų valdymas

                  Vykdant agentūros biudžetą nebuvo griežtai laikomasi metinio periodiškumo ir konkretumo principų: daug sandorių susikaupė per paskutinįjį ketvirtį.

                              —

                              Trūkumai, susiję su vykdyta operatyvine veikla: 40 % įsipareigojimų ir daugiau negu 50 % mokėjimų, susijusių su operatyvine veikla, įvykdyta lapkričio ir gruodžio mėn.

                              —

                              Viešųjų pirkimų procedūrų trūkumai (nepagrįsta išankstinė pasiūlymų atranka, vertinimo komitetas nepasirašė vertinimo dokumentų, bylos nesusistemintos ir nebaigtos).

                              —

                              Europos Audito Rūmai nustatė procedūrinių trūkumų: pernelyg maža bendrosios sutarties biudžeto sąmata (t. y. nepakankamai įvertintos su trejų metų trukmės bendrosios viešojo paslaugų pirkimo sutartimi susijusios reikmės, todėl biudžetas, skirtas šioms išlaidoms per visus metus padengti, buvo panaudotas per šešis mėnesius).

                              —

                              Ragina Komisiją įvertinti, kaip užtikrinti, kad būtų visapusiškai vadovaujamasi principu, pagal kurį grynieji pinigai būtų valdomi atsižvelgiant į poreikius.

                              —

                              Ragina Komisiją užtikrinti, kad ilgainiui agentūros kasoje būtų kuo mažiau grynųjų pinigų.

                  Reiškia susirūpinimą dėl to, kad Audito Rūmai nustatė, jog į kitus metus perkelti asignavimai sudarė 19 % viso agentūros biudžeto.

                  Vidaus auditas ir žmogiškieji ištekliai

                  Dokumentais nepatvirtintos vidaus kontrolės procedūros: jomis turėtų būti užtikrintas skaidrumas ir patikimas finansų valdymas.

                  Netaikoma

                  Įgyvendintos visos aštuonios Vidaus audito tarnybos rekomendacijos, t. y. dėl personalo politikos, dėl sutarčių, kurios baigėsi 2008 m., atnaujinimo, dėl atrankos komitetų nepriklausomumo, dėl mokymo paslaugų ir dėl skaidrios paaukštinimo procedūros.

                              —

                              Darbuotojų atrankos procedūros trūkumai.

                              —

                              Ragina agentūrą atlikti ex post kontrolę naudojantis profesionalaus paslaugų teikėjo paslaugomis.

                              —

                              Ragina agentūrą sudaryti išsamų fizinio turto aprašą ir užtikrinti, kad apskaitos įrašai būtų teisingi.

                  Viešųjų pirkimų procedūra

                  Netaikoma

                  Netaikoma

                  Netaikoma

                              —

                              Ragina agentūrą griežtinti savo vidaus kontrolės priemones siekiant užtikrinti, kad sutartys ir viešųjų pirkimų procedūros būtų taikomos teisingai.

                              —

                              Ragina agentūrą:

                              —

                              užtikrinti didesnį sąmatų ir atsakomybės už projektus skaidrumą,

                              —

                              stiprinti įgaliojimą viešųjų pirkimų procedūrų srityje finansavimo sprendimų ir darbo programų lygmeniu,

                              —

                              užtikrinti, kad agentūros metinėje veiklos ataskaitoje būtų pateikiama išsami informacija apie išimtis,

                              —

                              užtikrinti, kad nustačius galimus pažeidimus būtų adekvačiai reaguojama,

                              —

                              parengti ex post kontrolę ir apie ją informuoti.


title: 2013/616/ES: 2013 m. balandžio 17 d. Europos Parlamento sprendimas dėl bendrosios įmonės „Švarus dangus“ 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/340

         EUROPOS PARLAMENTO SPRENDIMAS
   2013 m. balandžio 17 d.
   dėl bendrosios įmonės „Švarus dangus“ 2011 finansinių metų biudžeto įvykdymo patvirtinimo
   (2013/616/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“ 2011 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (4), ypač į jo 11 straipsnio 4 dalį,

               —

               atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdybos sprendimu,

               —

               atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0086/2013),

               1.

               patvirtina bendrosios įmonės „Švarus dangus“ vykdomajam direktoriui, kad bendrosios įmonės 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 9.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės „Švarus dangus“ 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės „Švarus dangus“ 2011 finansinių metų galutinių metinių ataskaitų kartu su bendrosios įmonės atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (4), ypač į jo 11 straipsnio 4 dalį,

                  —

                  atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdybos sprendimu,

                  —

                  atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0086/2013),

                  A.

                  kadangi bendroji įmonė „Švarus dangus“ (toliau – Bendroji įmonė) įsteigta 2007 m. gruodžio mėn. 10 metų laikotarpiui siekiant paspartinti aplinkos neteršiančių oro susisiekimo technologijų kūrimą, patvirtinimą ir demonstravimą ES, siekiant jas kuo greičiau pradėti naudoti,

                  B.

                  kadangi Bendroji įmonė savarankiškai pradėjo veikti 2009 m. lapkričio mėn.,

                  C.

                  kadangi Audito Rūmai pranešė, kad jiems pateiktas pagrįstas patikinimas, jog Bendrosios įmonės 2011 finansinių metų metinės finansinės ataskaitos yra patikimos,

                  D.

                  kadangi Audito Rūmai pateikė sąlyginę nuomonę dėl Bendrosios įmonės finansinėse ataskaitose atspindimų operacijų teisėtumo ir tvarkingumo,

                  E.

                  kadangi 10 metų laikotarpiui numatytas didžiausias Sąjungos įnašas į Bendrosios įmonės biudžetą sudaro 800 000 000 EUR, kurie turi būti išmokėti iš Septintosios mokslinių tyrimų bendrosios programos biudžeto,

         Biudžeto ir finansų valdymas

                  1.

                  atkreipia dėmesį į tai, kad Bendrosios įmonės 2011 m. galutiniame taisomajame biudžete buvo numatyta 175 000 000 EUR įsipareigojimų asignavimų ir 159 800 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 94 % ir 64 %; todėl ragina Europos Parlamentui pateikti išsamią išvardytų trūkumų šalinimo pažangos ataskaitą su konkrečiais pasiūlymais, kaip palaipsniui būtų galima pagerinti lėšų panaudojimo lygius;

                  2.

                  išreiškia susirūpinimą dėl to, kad žemas mokėjimų asignavimų lygis atspindi Bendrosios įmonės veiklos vykdymo vėlavimus, pvz., tai, kad tarp kvietimų teikti pasiūlymus paskelbimo ir susitarimų dėl dotacijų pasirašymo yra nemažas laiko atotrūkis; ragina Bendrąją įmonę įgyvendinti reikiamas priemones siekiant išvengti tokių vėlavimų ir sumažinti vidutinį laikotarpį tarp kvietimų teikti pasiūlymus paskelbimo ir susitarimų dėl Bendrosios įmonės dotacijų pasirašymo (2011 m. šis laikotarpis buvo 291 diena);

                  3.

                  pabrėžia, kad žemas biudžeto įvykdymo lygis lėmė didelį grynųjų pinigų likutį, kuris metų pabaigoje sudarė 51 000 000 EUR (32 % 2011 m. turėtų mokėjimų asignavimų);

                  4.

                  apgailestauja dėl to, kad Bendroji įmonė, pažeisdama savo finansines taisykles, nesant Valdybos sprendimo į 2012 m. perkėlė 68 000 000 EUR mokėjimų asignavimų;

                  5.

                  pripažįsta, kad 2011 m. Bendroji įmonė labai pavėluotai gavo pagal susitarimus dėl dotacijų su valstybėmis narėmis teikiamas išlaidų deklaracijas, todėl didelės dalies su galutinėmis finansinėmis ataskaitomis susijusių dotacijų tvirtinimas nebuvo užbaigtas; pažymi, kad 52 000 000 EUR susijusių nepiniginių įnašų valdyba laiku nepatvirtino, ir dėl to jie negalėjo būti užregistruoti kaip grynasis turtas, o turėjo būti rodomi kaip įsipareigojimai; atkreipia dėmesį į tai, kad dėl šios priežasties Bendroji įmonė deklaravo neigiamą 18 500 000 EUR vertės grynąjį turtą, bet galutinės finansinės ataskaitos teisingai atspindi šią pereinamą padėtį, kuri nerodo jokios Bendrosios įmonės nemokumo rizikos;

                  6.

                  yra susirūpinęs dėl to, kad Bendroji įmonė gavo Audito Rūmų sąlyginę nuomonę dėl finansinėse ataskaitose atspindimų operacijų teisėtumo ir tvarkingumo, kurią jie parengė remdamiesi tuo, kad ex post auditų metu nustatytas klaidų lygis sudarė 6,16 %; pažymi, kad Bendroji įmonė užbaigė ex post auditus, kurie apėmė 44 300 000 EUR (18,8 % visų išlaidų deklaracijų, kurias Bendroji įmonė gavo 2008, 2009 ir 2010 metais); apgailestauja, kad atsižvelgiant į tai, jog buvo įgyvendintos taisomosios priemonės, pvz., susigrąžinimo mechanizmas, tų ex post auditų metu nustatytas klaidų lygis sudarė 6,16 % ir 4,09 %; dar kartą ragina Bendrąją įmonę nedelsiant padidinti ex ante kontrolės kokybę, susijusią su dotacijų valdymu; reikalauja informuoti biudžeto įvykdymą tvirtinančią instituciją apie šių Bendrosios įmonės atliktų ex post auditų rezultatus ir parengti išsamią pažangos ataskaitą su konkrečiais pasiūlymais, kaip palaipsniui sumažinti klaidų lygį;

         Vidaus kontrolės sistemos

                  7.

                  pažymi, kad Audito Rūmai nustatė, jog Bendroji įmonė nevisiškai įgyvendino vidaus kontrolės ir finansinės informacijos sistemą per 2011 m., pvz., ji neįdiegė naujosios priemonės, skirtos su narių ir naudos gavėjų pateiktomis išlaidų deklaracijomis susijusiems duomenims valdyti; Bendroji įmonė turėtų dėti papildomas pastangas vykdant ex ante kontrolės procedūras, taikomas išlaidų deklaracijų tvirtinimui; ragina Bendrąją įmonę įgyvendinti būtinas priemones, kad ji galėtų užbaigti savo vidaus kontrolės ir finansinės informacijos sistemas ir reikalingas darbo priemones;

                  8.

                  apgailestauja, kad Parlamentui buvo pranešta, jog pastebėti šie ex ante kontrolės procedūrų, taikomų pateiktoms išlaidų deklaracijoms, trūkumai:

                              —

                              kontroliniai sąrašai, naudojami vykdant išlaidų deklaracijų ex ante kontrolę, ne visada buvo išsamūs,

                              —

                              vienu atveju į audito sertifikatą, kuris buvo pateiktas kartu su asocijuotojo nario išlaidų deklaracija, buvo įtrauktos išimtys, turinčios įtakos personalo sąnaudoms ir subrangai, tačiau nebuvo atlikti jokie su šiomis išimtimis susiję išlaidų deklaracijos patikslinimai,

                              —

                              priešingai finansinių procedūrų vadovo nuostatoms, nėra įrodymų, kad už pagrindinę veiklą atsakingi darbuotojai taip pat tikrintų sutarčių įgyvendinimo finansinius aspektus, taip pat

                              —

                              mažiausiai trijų operacijų atveju finansinį patikrinimą atliekančio ir įgaliojimus suteikiančio pareigūno funkcijos buvo patikėtos atsakingam administracijos vadovui, o tai prieštarauja finansinių procedūrų vadovo nuostatoms ir pareigų atskyrimo principui;

                  9.

                  pripažįsta, kad 2012 m. kovo mėn. apskaitos pareigūnas baigė tvirtinti pagrindinius veiklos procesus, kaip to reikalaujama pagal Bendrosios įmonės finansines taisykles; pažymi, kad apskaitos pareigūno pateiktoje patvirtinimo ataskaitoje buvo suformuluotos kelios rekomendacijos, visų pirma rekomenduota pagerinti išlaidų deklaracijų tvirtinimo sistemą ir įdiegti priemonę, leidžiančią rengti tinkamas vadovybei skirtas su biudžeto ir apskaitos reikalais susijusias ataskaitas;

                  10.

                  pažymi, kad 2011 m. Komisijos vidaus audito tarnyba atliko rizikos vertinimą ir kad remiantis šio rizikos vertinimo rezultatais valdybai buvo pateiktas tvirtinti 2012–2014 m. strateginis audito planas; primena, kad Bendroji įmonė savarankiškai pradėjo veikti 2009 m. lapkričio mėn.;

                  11.

                  atkreipia dėmesį į tai, kad nebuvo tinkamai taikoma su Bendrosios įmonės einamosiomis išlaidomis susijusių susigrąžinimo pavedimų išdavimo procedūra, kadangi prie rašto, kuriame buvo prašoma, kad nariai sumokėtų savo 2011 m. įnašus, nebuvo pridėta pinigų srautų prognozė, kaip to reikalaujama pagal finansavimo susitarimą;

         Kiti valdymo klausimai

                  12.

                  atkreipia dėmesį į tai, kad Audito Rūmai konstatavo, jog 2011 m. pabaigoje Bendroji įmonė vis dar nebuvo baigusi rengti vidaus procedūrų, skirtų vykdyti nuostatų, susijusių su mokslinių tyrimų rezultatų apsauga, naudojimu ir skleidimu, taikymo priežiūros;

                  13.

                  primena, kad Audito Rūmai savo 2011 m. nuomonėje dėl Bendrosios įmonės finansinių taisyklių įvardijo kelias sritis, kuriose būtini patobulinimai, bet šis procesas dar nebaigtas; palankiai vertina tai, kad Bendroji įmonė rengiasi pakeisti ir atnaujinti savo finansines taisykles pagal finansinį pagrindų reglamentą;

                  14.

                  pažymi, kad 2011 m. Bendroji įmonė parengė veiklos tęstinumo planą ir padarė pažangą formalizuodama IT saugumo politiką ir apibrėžė svarbiausius veiklos atkūrimo po ekstremaliųjų įvykių plano elementus, tačiau darbas turi būti tęsiamas toliau siekiant jį užbaigti ir patvirtinti;

                  15.

                  palankiai vertina tai, kad Bendrosios įmonės ir Belgijos institucijų susitarimas su priimančia valstybe, kuriame susitariama dėl biuro patalpų, privilegijų bei imunitetų ir kitos paramos, buvo pasirašytas 2012 m. vasario mėn.;

         Kiti klausimai

                  16.

                  dar kartą ragina Audito Rūmus per pagrįstą laikotarpį Parlamentui pateikti specialiąją ataskaitą bendrais klausimais, kurių kyla dėl bendrųjų įmonių pobūdžio ir kuriuos turėtų spręsti bendrosios įmonės ir jų partneriai tam, kad užtikrintų papildomą šių įmonių naudą ir efektyvų Sąjungos mokslinių tyrimų, technologijų plėtros ir demonstracinės veiklos programų vykdymą; be to, pažymi, kad į tą ataskaitą reikėtų įtraukti bendrųjų įmonių steigimo ir struktūros veiksmingumo vertinimą.

         (1)  OL C 6, 2013 1 10, p. 9.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 30, 2008 2 4, p. 1.

         (5)  OL L 357, 2002 12 31, p. 72.


title: 2011/614/ES: 2011 m. gegužės 10 d. Europos Parlamento sprendimas dėl bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“ , 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“ , 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/250

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, 2009 finansinių metų biudžeto įvykdymo patvirtinimo
   (2011/614/ES)
   EUROPOS PARLAMENTAS,

               —

               atsižvelgdamas į bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl „Naujoviškų vaistų“ iniciatyvos bendrosios įmonės 2009 m. gruodžio 31 d. pasibaigusių finansinių metų metinių finansinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0129/2011),

               1.

               patvirtina bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, vykdomajam direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 15.

      (2)  OL L 248, 2002 9 16, p. 1.

      (3)  OL L 30, 2008 2 4, p. 38.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl „Naujoviškų vaistų“ iniciatyvos bendrosios įmonės 2009 m. gruodžio 31 d. pasibaigusių finansinių metų metinių finansinių ataskaitų kartu su bendrosios įmonės atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (3), ypač į jo 11 straipsnio 4 dalį,

                  —

                  atsižvelgdamas į bendrosios įmonės, įsteigtos siekiant įgyvendinti jungtinę technologijų iniciatyvą „Naujoviški vaistai“, valdybos 2009 m. vasario 2 d. patvirtintas bendrosios įmonės finansines taisykles,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0129/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi „Naujoviškų vaistų“ iniciatyvos bendroji įmonė buvo įsteigta 2007 m. vasario mėn. siekiant reikšmingai pagerinti vaistų kūrimo proceso veiksmingumą ir rezultatyvumą, įgyvendinant ilgalaikį tikslą, kad farmacijos sektorius gamintų veiksmingesnius ir saugesnius naujoviškus vaistus;

                  C.

                  kadangi bendroji įmonė dar tik pradeda veiklą ir 2009 m. pabaigoje dar buvo nevisiškai įdiegusi savo vidaus kontrolės ir finansinės atskaitomybės sistemas;

         Biudžeto vykdymas

                  1.

                  pažymi, kad bendrosios įmonės galutiniame 2009 m. biudžete buvo numatyta 82 000 000 EUR įsipareigojimų asignavimų ir 82 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 97 % ir 1 %;

                  2.

                  pripažįsta, jog bendroji įmonė dar yra pradiniame veiklos etape; vis dėlto reiškia susirūpinimą, kad mokėjimų asignavimų panaudojimo rodiklis tesiekė 1 %;

         Narių įnašai

                  3.

                  ragina bendrąją įmonę suderinti informacijos apie narių įnašus pateikimą ataskaitose vadovaujantis Komisijos gairėmis;

                  4.

                  be to, ragina bendrąją įmonę toliau gerinti nuostatas dėl narystės ir bendro finansavimo, visų pirma nuostatas dėl:

                              —

                              naujų narių įstojimo tvarkos,

                              —

                              narių daromų nepiniginių įnašų,

                              —

                              sąlygų, kurių laikydamasi bendroji įmonė galėtų atlikti narių įnašų auditą,

                              —

                              sąlygų, pagal kurias administracinė valdyba gali tvirtinti bendrą finansavimą;

         Vidaus kontrolės sistemos

                  5.

                  ragina bendrąją įmonę užbaigti diegti savo vidaus kontrolės ir finansinės informacijos sistemą;

                  6.

                  ragina bendrąją įmonę į savo finansines taisykles įtraukti konkrečią nuorodą apie Vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

                  7.

                  mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, jog bendroji įmonė biudžeto institucijai, atsakingai už sprendimą dėl biudžeto įvykdymo, pateiktų vykdomojo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir veiksmus, kurių buvo imtasi atsižvelgiant į šias rekomendacijas;

                  8.

                  mano, kad, atsižvelgiant į bendrosios įmonės biudžeto dydį ir užduočių sudėtingumą, ji turėtų įsteigti audito komitetą, kuris teiktų ataskaitas tiesiogiai valdančiajai tarybai;

         Susitarimo dėl priėmimo nebuvimas

                  9.

                  primygtinai ragina bendrąją įmonę skubiai sudaryti susitarimą su Belgija dėl buveinės, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta Reglamente (EB) Nr. 73/2008 dėl bendrosios įmonės įsteigimo.

         (1)  OL C 342, 2010 12 16, p. 15.

         (2)  OL L 248, 2002 9 16, p. 1.

         (3)  OL L 30, 2008 2 4, p. 38.

         (4)  OL L 357, 2002 12 31, p. 72.